Održana prva radionica “Jačanje roditeljskih vještina”

U toke ove sedmice održana je prva radionica ”Jačanje roditeljskih vještina” za novu grupu roditelja iz Zenice. Ovo je drugi put da IOM u Zenici organizuje radionicu na ovu temu.

Bitno je napomenuti  da su dva roditelja iz prethodne grupe, Mubera Šišman i Amir Zukić, a koji su članovi ”Neformalne mreže roditelja grada Zenica“, postali treneri za radionice koje su i sami pohađali, te svoje znanje sada prenose na druge roditelje. U tome je bit i svrha našeg djelovanja u Zenici u okviru rada sa roditeljima koji mogu pomoći djeci koja su pasivna, izložena štetnih uticajima okoline i društva u određenoj dobi.

Prvi modul radionice ”Jačanje roditeljskih vještina” sadrži sljedeće teme: razvoj djece i rizični faktori, te razvoj samopouzdanja kod mladih i roditeljska uloga u tome.

Naredni modul je planiran za kraj decembra.

Radionica je dio projekta “Podrška mladima u lokalnim zajednicama u BiH” kojeg implementira IOM, a podržava Vlada Velike Britanije.